I den borgerkrigslignende tilstanden mot slutten av kulturrevolusjonen ble mange kinesiske intellektuelle sendt ut på landet under slagordet «Opp i fjellene og ned på bondelandet.» (kinesisk: 上山下乡, ). Misnøyen til de som ble deportert var stor og mange følte seg desillusjonert etter kulturrevolusjonen. Den ble siden beskrevet som «de ti tapte år». Selv om det var forbudt under kulturrevolusjonen å utgi litteratur og kunst, eksisterte det undergrunnspoesi som var skrevet under vanskelige forhold og som sirkulerte.